**Zhrnutie učiva zo slovenského jazyka a literatúry**

**IX. A**

**Jazyková zložka**

1. Vymenovať 6 jazykových štýlov.
2. Vybrať si 1 zo štýlov a stručne ho charakterizovať (kde sa používa, žánre, znaky).
3. Poznať delenie slovnej zásoby z rôznych hľadísk (spisovnosť, pôvod, citové zafarbenie... )
4. Vysvetliť pojmy slovná zásoba – jadro, prechodná vrstva, periféria.
5. Vymenovať základné kodifikačné príručky, používať online slovníky.
6. Správne zapisovať domáce aj cudzie slová.
7. Uviesť spisovný variant k nespisovným slovám: dopis, predsedkyňa, prádlo, bedňa, kľud...
8. Rozlišovať, akým spôsobom sa slovo/slovné spojenie dostalo do slovnej zásoby/ ako vzniklo.
9. Identifikovať v texte združené pomenovania.
10. Správne pomenovať ustálené nepriame pomenovania (príslovia, porekadlá, pranostiky, prirovnania, frazeologické jednotky).
11. Správne určovať, o aký umelecký prostriedok ide. Tvoriť vlastné umelecké prostriedky.
12. Vysvetliť, čo je rétorika a čím sa zaoberá?
13. Vyznačiť vo vete prestávky a dôraz, prízvuk v slovách, melódiu vety.
14. Vysvetliť, čo je spodobovanie, identifikovať miesto, kde k javu dochádza.
15. Urobiť hláskový rozbor slova.

**Literatúra**

1. Vymenovať autorov, ktorí patria k štúrovcom.
2. Priradiť k autorom diela: J. Kráľ, S. Chalupka, A. Sládkovič.
3. Poznať delenie lyriky (ľúbostná, prírodná, spoločenská, reflexívna), identifikovať, k akej lyrike text patrí.
4. Recitovať časť básne Duma bratislavská, vysvetliť, o čom báseň hovorí a pri akej príležitosti bola napísaná.
5. Uviesť aspoň 3 symboly, ktoré používali štúrovci, vysvetliť, čo znamenajú.
6. Vysvetliť pojmy óda, symbol, epigram, aforizmus, anekdota, epitaf – podľa znakov identifikovať, o ktorý žáner ide.
7. Charakterizovať tvorbu P. O. Hviezdoslava.
8. Vysvetliť pojem sonet, veršový presah.
9. Usporiadať základné literárne smery, priradiť k nim autorov, stručná charakteristika.
10. Recitovať báseň Otcova roľa.